Germanos

Germanos (, 1771 Dimitsána – 1826 Mesolóngi), Patraksen piispa, alkuperäiseltä nimeltään Geórgios Gkózias (Γεώργιος Γκόζιας), oli yksi Kreikan itsenäisyysliikkeen Filikí Etaireían jäsenistä. 25. maaliskuuta 1821 hän kohotti kapinalipun Agía Lávran luostarissa ja julisti itsenäisyystaistelun alkaneeksi. Vaikka ele oli lähinnä symbolinen (kansannousu oli jo käytännössä alkanut) on tapaus kuitenkin kreikkalaisille merkittävä juuri symbolisen arvonsa vuoksi, ja siitä katsotaan usein alkaneen Kreikan vapaussodan. Germanos oli kotoisin Dimitsánasta Peloponnesoksen niemimaalta.

Kreikkalaiset piispat
Ortodoksiset piispat